סוטה פרק חמישי כשם שהמים

במדבר ה,

פסוק יא וידבר ה’ אל משה לאמר

פסוק יב דבר אל בני ישראל ואמרת אלהם: איש איש כי תשטה אשתו ומעלה בו מעל

פסוק יג ושכב איש אתה שכבת זרע ונעלם מעיני אישה ונסתרה והיא נטמאה; ועד אין בה והוא לא נתפשה

פסוק יד ועבר עליו רוח קנאה וקנא את אשתו והוא נטמאה או עבר עליו רוח קנאה וקנא את אשתו והיא לא נטמאה

פסוק טו והביא האיש את אשתו אל הכהן והביא את קרבנה עליה עשירת האיפה קמח שערים; לא יצק עליו שמן ולא יתן עליו לבנה כי מנחת קנאת הוא מנחת זכרון מזכרת עון

פסוק טז והקריב אתה הכהן; והעמדה לפני ה’

פסוק יז ולקח הכהן מים קדשים בכלי חרש; ומן העפר אשר יהיה בקרקע המשכן יקח הכהן ונתן אל המים.

פסוק יח והעמיד הכהן את האשה לפני ה’ ופרע את ראש האשה ונתן על כפיה את מנחת הזכרון מנחת קנאת הוא; וביד הכהן יהיו מי המרים המאררים.

פסוק יט והשביע אתה הכהן ואמר אל האשה אם לא שכב איש אתך ואם לא שטית טמאה תחת אישך - הנקי ממי המרים המאררים האלה.

פסוק כ ואת כי שטית תחת אישך, וכי נטמאת; ויתן איש בך את שכבתו מבלעדי אישך.

פסוק כא והשביע הכהן את האשה בשבעת האלה ואמר הכהן לאשה יתן ה’ אותך לאלה ולשבעה בתוך עמך, בתת ה’ את ירכך נפלת ואת בטנך צבה.

פסוק כב ובאו המים המאררים האלה במעיך לצבות בטן ולנפל ירך; ואמרה האשה אמן אמן.

פסוק כג וכתב את האלת האלה הכהן בספר; ומחה אל מי המרים.

פסוק כד והשקה את האשה את מי המרים המאררים; ובאו בה המים המאררים למרים.

פסוק כה ולקח הכהן מיד האשה את מנחת הקנאת; והניף את המנחה לפני ה’ והקריב אתה אל המזבח.

פסוק כו וקמץ הכהן מן המנחה את אזכרתה והקטיר המזבחה; ואחר ישקה את האשה את המים.

פסוק כז והשקה את המים והיתה אם נטמאה ותמעל מעל באישה, ובאו בה המים המאררים למרים וצבתה בטנה ונפלה ירכה; והיתה האשה לאלה בקרב עמה.

פסוק כח ואם לא נטמאה האשה וטהרה הוא - ונקתה ונזרעה זרע.

פסוק כט זאת תורת הקנאת אשר תשטה אשה תחת אישה ונטמאה.

פסוק ל או איש אשר תעבר עליו רוח קנאה--וקנא את אשתו; והעמיד את האשה לפני ה’ ועשה לה הכהן את כל התורה הזאת.

פסוק לא ונקה האיש מעון; והאשה ההוא תשא את עונה.

סוטה כז,ב

משנה:

כשם שהמים בודקין אותה - כך המים בודקין אותו (בגמרא מפרש לה), שנאמר [במדבר ה,כב] ובאו [המים המאררים האלה במעיך לצבות בטן ולנפל ירך ואמרה האשה אמן אמן] [במדבר ה,כד: והשקה את האשה את מי המרים המאררים] ובאו [בה המים המאררים למרים; או [במדבר ה,כז] והשקה את המים והיתה אם נטמאה ותמעל מעל באישה, ובאו בה המים המאררים למרים וצבתה בטנה ונפלה ירכה; והיתה האשה לאלה בקרב עמה] (בגמרא מפרש אי וי"ו יתירא דריש או ובאו ובאו יתירי דכתיבי בעניינא).

כשם שאסורה לבעל - כך אסורה לבועל שנאמר נטמאה ונטמאה (וי"ו יתירא דריש אשר תשטה אשה תחת אישה ונטמאה (במדבר ה,כט)) - דברי רבי עקיבא.

אמר רבי יהושע: כך היה דורש זכריה בן הקצב (וי"ו יתירא).

רבי אומר: שני פעמים האמורים בפרשה נטמאה ונטמאה - אחד לבעל ואחד לבועל (שתי פעמים; 'ונסתרה והיא נטמאה' [פסוק יג]- לא ממניינא הוא, דאוקימנא לטומאה ודאית בעד אחד בפרק קמא (ב,ב), אלא 'וקנא את אשתו והיא נטמאה [פסוק יד], והיתה אם נטמאה' [פסוק כז]; ועוד כתיב 'אשר תשטה אשה תחת אישה ונטמאה' [פסוק כט]; ובגמרא דריש לה רבי עקיבא לתרומה; ורבי נמי מודי; והאי דנקט הכא תרי מינייהו ותו לא - משום דשמעינן לרבי עקיבא דדריש 'בעל ובועל' מריבויא דוי"ו יתירא, וקאמר ליה רבי: בעל ובועל – מ'נטמאה' 'ונטמאה' נפקי, ולא דרשי וו"י).

בו ביום (במסכת ברכות (כח,א) אמרינן: דכל היכא דתני 'בו ביום' - הוא יום שהושיבו את רבי אלעזר בן עזריה לנשיאות, שנתרבו תלמידים, שנתנו רשות ליכנס לכל; שהיה רבן גמליאל אומר: כל תלמיד חכם שאין תוכו כברו - אל יכנס לבית המדרש; ורבתה תורה בו ביום, ולא היתה הלכה תלויה בבית המדרש שלא פירשוה; והא דקתני לה הכא - נראה בעיני דהך דרשה ד'נטמאה ונטמאה' דלעיל - נמי בו ביום הואי) דרש רבי עקיבא: (ויקרא יא,לג) ו[כל ]כלי חרש אשר יפול מהם אל תוכו כל אשר בתוכו יטמא [ואתו תשברו] (כלי חרש הוא ראשון שנטמא מן השרץ, והאוכל שבתוכו – שני, שנטמא בכלי); אינו אומר 'טמא' ('כל אשר בתוכו טמא') אלא 'יטמא' (למדרש נמי 'יְטַמֵּא') - לטמא אחרים: למד על ככר שני (להכי נקט 'ככר': לפי שהוא מצוי בתנור, שהוא כלי חרש) שמטמא את השלישי (בתרומה, ואפילו בחולין, דקרא סתמא כתיב).

אמר רבי יהושע: מי יגלה עפר מעיניך רבן יוחנן בן זכאי שהיית אומר "עתיד דור אחר (מן העתידין לבא) לטהר ככר שלישי (שיטהר את השלישי אף בתרומה), שאין לו מקרא מן התורה שהוא טמא (ואנן הוא דמטמאינן ליה בתרומה מקל וחומר, כדמפרש בגמרא; ודור אחר פריך ליה לקל וחומר - כדלקמן בגמרא)", והלא רבי עקיבא תלמידך מביא לו מקרא מן התורה שהוא טמא (אף בחולין), שנאמר 'כל אשר בתוכו יטמא'.

בו ביום דרש רבי עקיבא: (במדבר לה,ה) ומדותם מחוץ לעיר את פאת קדמה אלפים באמה [ואת פאת נגב אלפים באמה ואת פאת ים אלפים באמה ואת פאת צפון אלפים באמה והעיר בתוך זה יהיה להם מגרשי הערים]' ומקרא אחר אמר (במדבר לה,ד) [ומגרשי הערים אשר תתנו ללוים] מקיר העיר וחוצה אלף אמה סביב; אי אפשר לומר 'אלף אמה' שכבר נאמר 'אלפים אמה' ואי אפשר לומר 'אלפים אמה' שכבר נאמר 'אלף אמה'!? הא כיצד? אלף אמה מגרש (רחבה פנויה מזריעה ומבתים ומאילנות לנוי העיר: להיות לה לאויר), ואלפים אמה (לא הוזכרו לתתן ללוים, ולא נאמרו אלא) תחום השבת (ליציאת תחום שבת).

רבי אליעזר בנו של רבי יוסי הגלילי אומר: אלף אמה מגרש ואלפים אמה (סביב נתנו ללוים: מהם הניחו אלף סביב העיר למגרש, והשאר) שדות וכרמים.

בו ביום דרש רבי עקיבא: (שמות טו,א) אז ישיר משה ובני ישראל את השירה הזאת לה' ויאמרו לאמר' - שאין תלמוד לומר 'לאמר' (שאינו דומה לשאר 'לאמר' שבתורה, שהשכינה מדבר הדבור למשה, לחזור הוא ולאמרו לישראל, אבל כאן אין לומר כן)! ומה תלמוד לומר 'לאמר'? - מלמד שהיו ישראל עונין שירה אחריו של משה על כל דבר ודבר, כקוראין את הלל (בגמרא מפרש) - לכך נאמר 'לאמר';

רבי נחמיה אומר: כקורין את שמע (בגמרא מפרש) ולא כקורין את הלל.

בו ביום דרש רבי יהושע בן הורקנוס: לא עבד איוב את הקב"ה אלא מאהבה (שאוהב את המקום), שנאמר: (איוב יג,טו) הן יקטלני לו[[1]](#footnote-1) אייחל [אך דרכי אל פניו אוכיח] ; ועדיין הדבר שקול (משקלו שוה מכריע לכאן ולכאן): לו אני מצפה או איני מצפה (והכי קאמר: הן יקטלני - הלא הוא הורגני - לא אייחל לו עוד; דיש 'לא' שהוא נדרש כמו 'לו' בלמ"ד וי"ו כדמפרש בגמרא) - תלמוד לומר: [איוב כז,ה חלילה לי אם אצדיק אתכם] עד אגוע לא אסיר תומתי ממני: מלמד שמאהבה עשה.

אמר רבי יהושע: מי יגלה עפר מעיניך רבן יוחנן בן זכאי, שהיית דורש כל ימיך שלא עבד איוב את המקום אלא מיראה (מדאגת הפורענות שלא תבא עליו), שנאמר (איוב א,א) איש [היה בארץ עוץ איוב שמו; והיה האיש ההוא] תם וישר [ו]ירא אלהים (ולא אוהב אלהים) וסר מרע; - והלא יהושע [בן הורקנוס] תלמיד תלמידך (תלמידו של רבי עקיבא היה) למד שמאהבה עשה.

גמרא:

'*אותו*'? [במשנה: כשם שהמים בודקין אותה כך המים בודקין אותו, שנאמר ובאו ובאו] למאן? אילימא לבעל - בעל מאי עביד? וכי תימא

(סוטה כח,א)

דאי אית ביה עון (שבא עליה לאחר שנסתרה) בדקי ליה מיא - כי אית ביה עון בדידיה מי בדקי לה מיא לדידה? והא תניא (במדבר ה,לא) ונקה האיש מעון והאשה ההיא תשא את עונה - בזמן שהאיש מנוקה מעון (שלא בא עליה משנאסרה עליו) - ('האשה ההיא תשא עונה') המים בודקין את אשתו (שיבדקוה המים), אין האיש מנוקה מעון - אין המים בודקין את אשתו; ואלא לבועל - ליתני (כך בודקין את הבועל בהדיא) כדקתני סיפא (בהדיא:) '*כשם שאסורה לבעל כך אסורה לבועל*' (ולא תנא 'כך אסורה לו')!?

לעולם לבועל; ורישא - איידי דתנא '*אותה*' תני '*אותו*', סיפא, איידי דתנא '*בעל*' תנא '*בועל*'.

[כשם שהמים בודקין אותה כך המים בודקין אותו] שנאמר ובאו ובאו:

איבעיא להו: 'באו ובאו' (מרבויא דוי"ו) קאמר? או 'ובאו ובאו' (הכפולים בפרשה דריש) [פסוק כב **ובאו** המים המאררים האלה במעיך לצבות בטן ולנפל ירך; ואמרה האשה אמן אמן. ועוד פסוק כד והשקה את האשה את מי המרים המאררים; **ובאו** בה המים המאררים למרים] קאמר?

תא שמע: '*כשם שאסורה לבעל כך אסורה לבועל, שנאמר נטמאה 'ונטמאה'*' (שמע מינה רבי עקיבא וו"י דריש);

ועדיין (בהא גופא מיבעיא לי) תיבעי: 'נטמאה נטמאה' ('נטמאה ונטמאה' דריש מרבויא וו"י) קאמר, או (חד) 'נטמאה' (וחד) 'ונטמאה' קאמר?

תא שמע מדקתני סיפא: '*רבי אומר שני פעמים האמורין בפרשה ונטמאה ונטמאה אחד לבעל ואחד לבועל*' - מכלל דרבי עקיבא ווי קדריש! הלכך לרבי עקיבא שיתא קראי כתיבי (שלשה 'ובאו' כתובים שם: '**ו**באו המים המאררים האלה במעיך לצבות בטן' [פסוק כב] להודיע לנו דבטן והדר ירך שלא להוציא לעז, כדאמרינן בפרק קמא (לעיל ט,ב), וחד [פסוק כד] 'והשקה את האשה את מי המרים המאררים **ו**באו בה המים וגו' – לצואה: שהקב"ה גוֹזֵר שיבואו בה המים למרים; וחד לעשייה: [פסוק כז] 'והשקה את המים והיתה אם נטמאה ותמעל מעל באישה, **ו**באו בה המים המאררים למרים וצבתה בטנה ונפלה ירכה – לעשייה: כאן הודיע הכתוב את ישראל דמבטיח להן שיבדקוה המים; ובכולם כתיב וו"י יתירי - הרי שית):

1. חד לצואה דידה (דאשה ידיעה וצוואה ועשייה כדפרישית) 2. וחד לצואה דידיה (דבועל) 3. חד לעשייה דידה 4. וחד לעשייה דידיה 5. חד לידיעה דידה 6. וחד לידיעה דידיה.

ורבי (דלא דריש וו"י)?

תלתא קראי כתיבי: חד לצואה, וחד לעשייה, וחד לידיעה (וכולהו לדידה).

ורבי – '*כשם שהמים בודקין אותה כך בודקין אותו*' - מנא ליה?

נפקא ליה מדתניא [ספרי במדבר פסקא טו]: '[במדבר ה,כב: ובאו המים המאררים האלה במעיך] *לצבות בטן ולנפיל ירך* [ואמרה האשה אמן אמן] *- בטנו ויריכו של בועל;*

*אתה אומר בטנו ויריכו של בועל - או אינו אלא בטנה ויריכה של נבעלת?*

*כשהוא אומר* [פסוק כז: והשקה את המים והיתה אם נטמאה ותמעל מעל באישה, ובאו בה המים המאררים למרים] *וצבתה בטנה ונפלה יריכה* [והיתה האשה לאלה בקרב עמה] *- הרי בטנה ויריכה של נבעלת אמור, ומה אני מקיים 'לצבות בטן ולנפיל ירך' - בטנו ויריכו של בועל*'.

ואידך?

ההוא - דמודע לה כהן דבטן ברישא, והדר ירך: שלא להוציא לעז על המים המרים (משום דהוא אמר לה בקללה ברישא 'את יריכך נופלת וגו' - וסוף המים לבדוק כדרך כניסתן, דכתיב 'וצבתה בטנה' והדר 'ונפלה יריכה' - לכך הוצרך להודיע: תחילה שהמים - כדרך כניסתן - יבדקוה).

ואידך?

אם כן לכתוב קרא 'בטנה ויריכה'; מאי '*בטן*' ו'*ירך*'? - שמע מינה לבועל.

ואימא כולי להכי הוא דאתא (לבועל; להודיע דבטן לקה ברישא - מנלן)?

אם כן לכתוב 'בטנו' ו'יריכו'; מאי '*בטן*' ו'*ירך*' (סתם)? - שמע מינה תרתי (סתם הכא והכא דריש ליה).

אמר רבי יהושע: כך היה דורש זכריה [בן הקצב]:

תנו רבנן: '*שלש פעמים האמורין בפרשה: 'אם נטמאה', 'נטמאה' 'ונטמאה'* (וקינא את אשתו והיא נטמאה [פסוק יד], והיתה אם נטמאה [פסוק כז], תחת אישה ונטמאה (פסוק כט) ) *למה?*

*אחד לבעל ואחד לבועל ואחד לתרומה* (שאפילו היא בת כהן ובעלה כהן - נפסלה מן התרומה) *- דברי רבי עקיבא;*

*אמר רבי ישמעאל:* (אינו צריך להביא מן המקרא לפוסלה מן הכהונה מלינשא לכהן, דמ)*קל וחומר* (אתי)*: ומה גרושה* (בת כהן שנתגרשה מישראל וְזֶרַע אין לה [ויקרא כב,יג])*, שמותרת לתרומה* (כדכתיב מלחם אביה תאכל (ויקרא כב,יג))*, אסורה לכהונה – זו, שאסורה בתרומה* (מרבויא ד'נטמאה', כדקאמרת) *- אינו דין שאסורה לכהונה*!' (ולקמן פריך: והא לא איירי רבי עקיבא בפסול כהונה כלל, דלא אצרכה קרא - ומאי קאמר ליה רבי ישמעאל?)

([להלן]: 'מה ת"ל והיא נטמאה כו' גרסינן, ולא גרס 'אם כן', דמילתא באנפי נפשה היא: 'ולא נטמאה' יתירא קמיבעיא ליה, דהא - דרשינן ולאו רבי ישמעאל לחודיה קאמר לה, אלא סתמא היא, וקראי דעניינא קדריש ואזיל;)

*מה תלמוד לומר:* [פסוק יד: ועבר עליו רוח קנאה וקנא את אשתו] והיא נטמאה (דמשמע דודאי נטמאה), (ומה תלמוד לומר 'או עבר עליו רוח קנאה וקנא את אשתו] *והיא לא נטמאה*' *- אם נטמאה* (אי פשיטא ליה דנטמאה) *למה שותה? אם לא נטמאה* (ואי פשיטא דלא נטמאה) *למה משקה? - מגיד לך הכתוב שהספק אסורה* (והכי קאמר קרא: אשה זו - שמא נטמאה ושמא לא נטמאה, וקאמר לך דישקנה, לברר הספיקא, ואי לא משקה לה - אסורה)*; מכאן אתה דן* (למד קל וחומר) *לשרץ* (ספק נגע בטהרות ספק לא נגע, דמחזקינן לה בטומאה מספק)*: ומה סוטה, שלא עשה בה שוגג כמזיד* (דכתיב 'והיא לא נתפשה' [במדבר ה,יג] אסורה - הא נתפשה מותרת, והוא הדין לשוגג אשתו ואשת איש עמו בבית, ונתכוון לאשתו ונזדמנה לו זו - ואף היא שגגה, כסבורה שהוא בעלה) *ואונס כרצון, עשה בה ספק כודאי – שרץ, שעשה בו שוגג כמזיד, ואונס כרצון - אינו דין שיעשה בו ספק*

(סוטה כח,ב)

*כודאי! וממקום שבאת* (הואיל ולא למדת דמטמינן מספק אלא מסוטה - חזור ודון)*: מה סוטה רשות היחיד* (הא דטמאה מספק ברשות היחיד - הוא מקום הראוי ליסתר) *- אף שרץ* ([כל] טומאה) *רשות היחיד* (ברשות היחיד ספיקו טמא, אבל ברשות הרבים - טהור)*; ומה סוטה: דבר שיש בו דעת לישאל* (אם נטמאת אם לאו) *- אף שרץ* (אף [כל] ספק טומאה) *דבר שיש בו* (בנוגע זה) *דעת לישאל* (אם נגע אם לאו, והוא אומר "איני יודע", כגון אדם או טהרות שהיה אדם עסוק בהם בשעה שנולד הספק)*; ומכאן אמרו 'דבר שיש בו דעת לישאל ברשות היחיד - ספיקו טמא; ברה"ר - ספיקו טהור, ושאין בו דעת לישאל בין ברה"י בין ברה"ר - ספיקו טהור*'.

(ופרכינן:) ורבי ישמעאל, אמר רבי עקיבא 'תרומה' ('*ואחד לתרומה*') ומהדר ליה איהו 'כהונה' (אאינו צריך מקרא להביא ב'כהונה')? ותו (מבעיא לן): לרבי עקיבא – (דלא איירי בכהונה) 'כהונה' מנא ליה (דאסורה לכהונה אם מת זה? והא ליכא למימר דשריא, דהשתא לתרומה אסר לה - לכהונה מבעיא? ומק"ו הוא לא יליף, דאם כן היינו רבי ישמעאל)? וכי תימא 'כהונה' לא צריכא קרא (דממילא אסורה),

(סוטה כט,א)

שהרי עשה בה (בסוטה) ספק זונה (כודאי) כזונה (לאוסרה על בעלה - הלכך לגבי כהונה נמי אסירא דכתיב 'זונה... לא יקחו' [ויקרא כא,ז], וזו בחזקת זונה היא) - (אי הכי) תרומה נמי לא תיבעי קרא (ונילף מההוא טעמא גופיה): שהרי עשה (הכתוב) בה (בסוטה) ספק זונה כזונה (ובתרומה הא ידעינן דזונה אסורה, דכתיב (ויקרא כב,יב) 'כי תהיה לאיש זר' - כי תבעל לזר אצלה – 'היא בתרומת הקדשים לא תאכל', ואין לך פסול גדול מזה כשהיא אשת איש ונבעלה לאחר)? (ולרבי עקיבא מהאי קרא נפקא לן ביבמות (סח,א) כל הפסולים דפסלי; והנך נמי, דלא תפסי בהו קידושין - דכיון דלרבי עקיבא אין קידושין תופסין בשום פסול - לא משמע ליה 'כי תהיה' לשון הויה, אלא [המשמעות היא לשיטתו] כי תבעל.)

אלא לרבי עקיבא - ארבעה קראי כתיבי (יתירי: שני 'נטמאה' וחד '**ו**נטמאה', ורבי עקיבא דריש וו"י - הרי ארבעה): חד לבעל וחד לבועל וחד לכהונה וחד לתרומה, ורבי ישמעאל תלתא קראי כתיבי: חד לבעל וחד לבועל וחד לתרומה, וכהונה אתיא בקל וחומר (ולא דריש וו"י).

ורבי ישמעאל (כיון דלא דריש וו"י) ממאי דאיצטריך קרא לתרומה (ממאי דקרא לתרומה מדריש), וכהונה אתיא בקל וחומר (ואתו כולהו [כל המשך הדרשה של רבי ישמעאל])? דילמא כי אצטריך – (קרא) לכהונה (אתא), ותרומה שריא (דילמא דכיון דלא כתיב תרומה בהדיא, אנא אמינא תרומה לא אתרבאי לאיסורא, אלא כהונה הוא דאתרבאי, דחמירא מיניה, ותרומה שריא)?

אמר לך: מסתברא (דקרא - תרומה רבי,) דומיא (דתרין 'נטמאה' דרבי בהן) דבעל ובועל: מה בעל ובועל מחיים (דמחיים דבעל קמיתסרא להו כגון אם יגרשנה אסורה לבועל) - אף תרומה נמי מחיים (הילכך מקרא שלישי נמי: למידי דמיתסר ביה מחיים לבעל אתי, והיינו תרומה), לאפוקי כהונה דלאחר מיתה (ולמעוטי כהונה: שאין פסוק זה בא לאוסרה אלא לאחר מיתה, דמחיים - הא אסירא וקיימא, דהא מגרש לה, והויא לה גרושה, ואסורה לכהונה).

ורבי עקיבא (דמצריך קרא לכהונה) - דומיא דבעל ובועל לית ליה (ואי לא כתיב קרא יתירא לא הוה מרבינן אלא כהונה, דחמירא, דכל חד וחד קרא באנפי נפשיה הוא, ולא אמרינן 'הא לא מרבי אלא דומיא דהנך'); ואי נמי אית ליה (ומיתוקם קרא לתרומה), (אפילו הכי אתא וי"ו יתירא לכהונה; ) 'מילתא דאתיא בקל וחומר טרח וכתב לה קרא' (ואף על גב דאיכא למילפה בקל וחומר - טרח וכתב לה קרא).

אמר רב גידל אמר רב: דבר שיש בו דעת לישאל ואין בו דעת לישאל - מהאי קרא נפקא: (ויקרא ז,יט) והבשר אשר יגע בכל טמא לא יאכל [באש ישרף; והבשר - כל טהור יאכל בשר] - ודאי טמא הוא דלא יאכל, הא ספק טמא וספק טהור יאכל! אימא סיפא (שם) 'והבשר כל טהור יאכל בשר' - ודאי טהור - הוא דיאכל בשר, הא ספק טמא וספק טהור - לא יאכל!? אלא לאו שמע מינה: כאן ('וכל טהור יאכל בשר', דאיירי בטומאת הגוף) שיש בו [באיש הטהור] דעת לישאל (בההוא קאמר לך ספיקו טמא), כאן ('הבשר אשר יגע') (דדבר) שאין בו דעת לישאל (הוא, דבשר הוי נוגע - הילכך ספקו טהור)!

ואיצטריך דרב גידל אמר רב, ואיצטריך למיגמר מסוטה: דאי מדרב - הוה אמינא בין ברשות היחיד ובין ברשות הרבים - איצטריך למיגמר מסוטה; ואי מסוטה - הוה אמינא עד דאיכא דעת נוגע ומגיע (במטמא ונטמא, כי סוטה: דיש בה דעת ויש דעת בבועל המטמאה) – צריכא (קמשמע לן דרב גידל דנפקא מ'כל טהור': הא ספק לא יאכל, כיון דיש בו דעת בזה שנטמא, אבל במטמא - לא בעינן דעת).

בו ביום דרש רבי עקיבא (ויקרא יא) וכל כלי חרש [אשר יפול מהם אל תוכו כל אשר בתוכו יטמא - אינו אומר 'טמא' אלא 'יטמא' - לטמא אחרים; למד על ככר שני שמטמא את השלישי! **אמר רבי יהושע: מי יגלה עפר מעיניך רבן יוחנן בן זכאי שהיית אומר עתיד דור אחר לטהר ככר שלישי שאין לו מקרא מן התורה שהוא טמא** והלא רבי עקיבא תלמידך מביא לו מקרא מן התורה שהוא טמא, שנאמר כל אשר בתוכו יטמא]:

ומאחר דאין לו (מקרא מן התורה) למה (הוא) טמא (בתרומה לרבי יוחנן [בן זכאי] פריך, דקאמר עתיד דור אחר לטהרו אבל הוא היה מטמאו)?

אמר רב יהודה אמר רב: מן התורה אין לו, מדין קל וחומר יש לו: ומה טבול יום (שלא העריב שמשו) שמותר בחולין (כדאמרינן ביבמות ב'הערל' (עד,ב): תלתא קראי כתיבי; טבל ועלה - אוכל בחולין ובמעשר; העריב שמשו - אוכל בתרומה; הביא כפרתו בטומאה שהיא בת קרבן - מותר בקדשים) - פוסל בתרומה, ככר שני - שפסול בחולין (דכתיב (ויקרא יא,לג) 'כל אשר בתוכו יטמא': חולין ותרומה וקדשים במשמע) אינו דין שיעשה שלישי בתרומה (דין הוא שיעשה שלישי בתרומה)!?

(ו'דיו [לבא מן הדין להית כנדון] - ליכא למימר, דאם כן בטל ליה קל וחומר: דהא שני בתרומה מקרא משתמע כי חולין, וקיימא לן (בבא קמא כה,א) דהיכא דמיפרך קל וחומר - לא אמרינן 'דיו'.)

איכא למיפרך: מה לטבול יום שכן אב הטומאה (כגון טמא מת או זב או מצורע שהן בטומאתן אבות)!

תיתי

(סוטה כט,ב)

מטבול יום דשרץ [שיעשה שלישי בתרומה]!

[ואם תרצה לומר שאין ללמוד מטבול יום דשרץ משום] מה לטבול יום דשרץ (אדם שנגע בשרץ - ראשון לטומאה היה, ולא אב הטומאה, וכי טבל - הותר לחולין ואסור לתרומה, ואפילו לנגיעה, דכתיב נמי הערב שמש בכלים: 'במים יובא וטמא עד הערב וטהר' (ויקרא יא,לב), והא - לנגיעה הוא: להשתמש בו תרומה, ואשמעינן דכלי טבול יום פסל ליה) [ולכן יש ללמוד שיעשה שלישי בתרומה -]

[ואם תרצה לומר שאין ללמוד מטבול יום דשרץ משום] שכן (יש) במינו אב הטומאה (אם היה נוגע כלי זה או אדם זה במת - נעשה אב הטומאה לטמא אדם וכלים [ולכן הוא חמור] - תאמר באוכל [הקל] - שאינו נעשה אב הטומאה אפילו על ידי מת, דכתיב (במדבר יט,כב) 'וכל אשר יגע בו הטמא יטמא', ומהכא נפקא לן טמא מת דמטמא אדם וכלים, ועל כרחיך בטמא מת שיש לו טהרה במקוה כתיב, דהא כתיב לעיל מיניה 'והזה הטהור על הטמא ורחץ במים' (במדבר יט,יט): דבר שיש לו טהרה נעשה אב הטומאה במגע טמא מת על ידי מגע המת, יצאו אוכלים ומשקין וכלי חרש שאין לו טהרה) -

[נטען שאף על פי כן יהא עושה שלישי, שהרי] כלי חרש יוכיח (שאין במינו אב הטומאה, ומטמא את התרומה כשהוא ראשון, וכל שכן שפוסלה - אף אתה אל תתמה על ככר שני שאף על פי שאין במינו אב הטומאה – יפסול, דטעמא לאו באב הטומאה תלי)!

[ואם תרצה לומר שאין ללמוד מטבול יום דשרץ משום] מה לכלי חרש שכן מטמא מאוירו - טבול יום יוכיח (שאין כלי שטף הראוי לטבילה מטמא מאוירו, ופסיל תרומה), וחוזר הדין: לא ראי זה (טבול יום) כראי זה (כלי חרש, לומר שטעם פסול התרומה תלוי משום שמטמא מאוירו, דהא טבול יום אינו מטמא מאוירו ופסיל), ולא ראי זה ([החומרה של] כלי חרש: להיות אב הטומאה במינו) כראי זה (טבול יום, דליכא למימר טעמא דטבול יום דפסיל בתרומה משום דמין אב הטומאה הוא, דהא ליתא להא חומרא בכלי חרש ופסיל); הצד השוה שבהן (הצד השוה שבהן: צריך אתה למצוא חומר שוה בשניהם לתלות בו טעם פסול תרומה; ומהו צד השוה שבהן? שמטמאין:) שמותרין בחולין ופוסלין בתרומה (טבול יום איקרי טמא, דכתיב (ויקרא כב,ז) 'ובא השמש וטהר', מכלל דעד השתא טמא! וכלי חרש כתיב (ויקרא יא,לג) 'תנור וכירים יותץ טמאים הם', ופוסלין בתרומה) - כל שכן ככר שני שפוסל בחולין (דפסיל טפי מטבול יום שהוא טמא ואסור בחולין) - דפוסל בתרומה.

(ובכל הספרים כתיב 'הצד השוה שבהן שמותר בחולין ופוסל בתרומה', ולהך לישנא אין אדם יכול לפרש: איזהו כלי חרש שמותר בחולין ופסולין בתרומה? ובדוחק גדול יש לפרש כלי חרש המוקף צמיד פתיל שמציל על חולין שבתוכו ואין מציל על התרומה שבתוכו.

והרבה גמגומין ותשובות וביטול שיטת הגמרא יש בדבר: חדא, דלא אשכחן דאינו מציל בתרומה, דבחגיגה (כה,א) אמר: אין חטאת ניצלת בצמיד פתיל, אבל תרומה לא תנן בה; ועוד: אין זה פוסל בתרומה, דהא לא פסיל מידי אלא אינו מגין, ומאיליה היא נטמאת מאהל המת! ועוד: כל הצד השוה שבגמרא שבא ללמוד חומר צריך שיהא חמור - וזה קל: דקאמר הצד השוה שבהן שמותרין בחולין, ואין זו שיטה בכל הגמרא.

וללשון שפירשתי אל תשיבני מה שאומר כלי חרש יוכיח - שהיה לו להביא הוכחה בדבר הדומה לטבול יום, שאף על פי שטהור לחולין - פסול לתרומה, שאין זו תשובה: דאין צריך הוכחה אלא לסתור תשובתו: שתולה טעם החומרא דפסול תרומה מפני שהוא אב הטומאה, וקא מהדר ליה '*כלי חרש יוכיח*' - שאין בו חומר זה – ופוסל; וכן שיטת רוב הדינין, כי ההוא דכל הבשר (חולין קטו,ב): מנין לבשר בחלב שאסור בהנאה? '*קל וחומר: ומה ערלה, שלא נעבדה בה עבירה, אסורה בהנאה - בשר בחלב, שנעבדה בו עבירה בבישולו - אינו דין שאסור בהנאה! מה לערלה שכן לא היתה לה שעת הכושר - חמץ בפסח יוכיח; מה לחמץ שבו כרת - כלאי הכרם יוכיח*'; והא כלאי הכרם נעבדה בו עבירה בזריעתם, וחמץ בפסח נמי עבר בבל יראה, ולא דמו לערלה בקולא דידה - וקא הויא הוכחה.)

ודור אחר פריך: מה להצד השוה שבהן שכן יש בהן צד חמור (טבול יום יש במינו אב הטומאה, כלי חרש מטמא מאוירו);

ורבן יוחנן בן זכאי - צד חמור לא פריך (לא חשיב ליה פירכא הואיל ואין חומר שבשניהם שוה).

תניא: '*אמר רבי יוסי: מנין לרביעי בקודש שפסול* (ולא אמרינן טהור הוא כבתרומה)*?*

*ודין הוא: מה מחוסר כיפורים* (בטומאות הצריכות קרבן, כגון זב וְזָבָה ויולדת ומצורע) שמותר בתרומה, פסול בקודש (ביבמות ילפינן לה בפרק 'הערל' (עד,ב)) - שלישי שפסול בתרומה (כדילפינן לעיל מטבול יום) אינו דין הוא שיעשה רביעי בקודש!

(ולא תימא 'דיו לבא מן הדין להיות כנדון', ונימא הכי: שלישי, שפסול בתרומה - דיו הוא שיהא פסול לקודש, דאם כן בטיל ליה הא קל וחומר: דשלישי בקודש לא איצטריך, דלא מיבעיא: דכי היכי דבתרומה אייתיניה בקל וחומר מטבול יום - הכי נמי אתי קודש בההוא קל וחומר! אלא) ולמדנו שלישי לקודש מן התורה (אפילו מן התורה למדנוהו והיינו דקאמר 'למדנו שלישי לקודש מן התורה': הילכך אי אמרינן דיו איפרך ליה ק"ו כו'), ורביעי מקל וחומר:

שלישי לקודש מן התורה מנלן? - דכתיב (ויקרא ז,יט) והבשר אשר יגע בכל טמא לא יאכל [באש ישרף; והבשר - כל טהור יאכל בשר] - מי לא עסקינן (מי לא מצינן למישמע מינה דאפילו) דנגע בשני , ואמר רחמנא: לא יאכל (דהא 'בכל טמא' כתיב, ושני איקרי 'טמא', דכתיב 'כל אשר בתוכו יטמא', והאי - בבשר שלמים כתיב, דקדש נינהו)! רביעי מקל וחומר, כדאמרן!?

אמר רבי יוחנן: טעם בריבי (טעמו של רבי יוסי שהוא חכם וגדול הדור) איני יודע מה הוא (שלמד רביעי בקודש), שהרי (מקל וחומר זה) תשובתו בצדו: אוכל הבא מחמת טבול יום (שנגע בטבול יום, והוא של קדש או של תרומה) יוכיח, שפסול בתרומה (מן התורה, כדפרישית לעיל: דבכלים נמי כתיב הערב שמש לגבי תרומה, ואינו אלא לנגיעה) ואינו עושה רביעי בקודש (לרבנן דפליגי עליה דאבא שאול, ואמרו: טבול יום פוסל בקודש ואינו מטמא לפסול את מי שיחזור ויגע בו;

וקא סלקא דעתא דרבי יוסי - כרבנן סבירא ליה [בברייתא להלן], הילכך תשובתו בצדו: דאם כן הכי נמי נדרש להאי קל וחומר שיפסול אוכל הבא מחמת טבול יום את הקודש: ומה מחוסר כפורים שמותר בתרומה פסול בקודש - אוכל הנוגע בטבול יום שפסול בתרומה דין הוא שיעשה רביעי בקודש!)

דתניא: '*אבא שאול אומר: טבול יום תחילה לקודש* (מעלה עשו בקודש להיות טבול יום אצלו כראשון לטומאה) *לטמא שנים* (זה מזה: שאוכל שנוגע בטבול יום - נעשה שני, ועושה את חבירו שלישי, ושניהם קרויין 'טמאין' שמקלקלין את אחרים) *ולפסול אחד* (והשלישי פוסל את הרביעי להיות הוא עצמו פסול אבל לא יפסול את אחרים במגעו)*; רבי מאיר אומר: מטמא אחד ופוסל אחד* (הרי הוא כשאר שני שפוסל את התרומה, והנוגע בו פוסל את הקודש - כך טבול יום הפוסל את התרומה - הנוגע בו טמא לקודש ולפסול עוד אחד)*; וחכמים אומרים: כשם שפוסל אוכלי תרומה ומשקי תרומה - כך פוסל אוכלי קודש ומשקי קודש* (ואין הנוגע בטבול יום פוסל את הקודש אלא הוא עצמו פסול)'.

מתקיף לה רב פפא: ממאי דרבי יוסי - כרבנן סבירא ליה (דתהוי תשובה בצדו)? דילמא כאבא שאול סבירא ליה, דאמר 'לטמא שנים ולפסול אחד'?

(והוא הדין דהוה מצי רב פפא למימר 'דילמא כרבי מאיר סבירא ליה', ואין כאן עוד תשובה דהא עביד רביעי; אלא רבותא נקט, כלומר: מאן לימא לן דלא מחמיר כאבא שאול? דילמא כוותיה סבירא ליה: דאוכל הבא מחמת טבול יום - אם של קודש הוא - מטמא אחד ופוסל אחד, דההוא דנגע ביה - פסיל ליה דאורייתא, ואפילו הוי קמא תרומה - פסול לקודש מקל וחומר ממחוסר כפורים, כדדריש רבי יוסי לעיל, ודריש ליה נמי הכא: 'ומה מחוסר כפורים שמותר בתרומה פסול לקודש - אוכל תרומה הבא מחמת טבול יום שפסול בתרומה אינו דין הוא שיעשה רביעי בקדש', דהיכא דהוה ליה דקודש עבוד רבנן מעלה שיטמא אחד ויפסול אחד!)

אי (דאי) סלקא דעתך כאבא שאול סבירא ליה (מקל וחומר דמחוסר כפורים פסיל לקמא, וממעלה דרבנן מטמא ליה [ואינו רק פסול, אלא מטמא אחרים] - כיון דמדאורייתא פסיל ליה לההוא דנגע ביה) - לייתיה לרביעי בקודש מאוכל שבא מחמת טבול יום: ומה אוכל הבא מחמת טבול יום - דטבול יום גופיה מותר בחולין ([אוכל] שבא מכחו שרי בחולין -), אמרת עושה רביעי בקודש (כלומר: פוסל את הקודש מקל וחומר ממחוסר כפורים) - אוכל

(סוטה ל,א)

שלישי הבא מחמת שני - דשני גופיה אסור בחולין - אינו דין שעושה רביעי בקודש (דשמעינן מיניה תרתי: שמע מינה אוכל הבא מחמת טבול יום דסבירא ליה כאבא שאול, ושמע מינה שלישי הבא מחמת שני: נהי דחמישי בקדש לא אמר דנייתי מינה, כדקעביד בטבול יום דהתם מעלה - דרבנן היא, ובקודש - מקודש מיירי, ורבי יוסי מדאורייתא קאמר! אבל רביעי מיהא אייתי מינה)! וכי תימא 'משום דאיכא למיפרך: מה לטבול יום שכן אב הטומאה' - הא אייתינה (רבי יוסי מקל וחומר) ממחוסר כיפורים (דאיכא למיפרך נמי 'מה למחוסר כיפורים שכן אב הטומאה'), ולא פרכיה (דלא חשיב ליה רבי יוסי פירכא, דהשתא דטבל לה - אזלה לה ההיא טומאה)!

אמר רב אסי אמר רב, ואמרי לה אמר רבה בן איסי אמר רב: רבי מאיר, ורבי יוסי, ורבי יהושע, ורבי אלעזר, ורבי אליעזר - כולהו סבירא להו דאין שני עושה שלישי בחולין.

רבי מאיר - דתנן [פרה פ"יא מ"ד]: '*כל הטעון ביאת מים מדברי סופרים* (כל שהוא טהור מן התורה וחכמים הזקיקוהו לבא במים וליטהר, כגון הבא ראשו ורובו במים שאובין, והאוכל חצי פרס אוכלין טמאין, והידים שהצריכום טבילה - כולם בתורת שנים הטעינום) *- מטמא את הקודש* (להיות שלישי ויעשה רביעי) *ופוסל את התרומה, ומותר בחולין ובמעשר* [שני] *- דברי רבי מאיר; וחכמים אוסרין במעשר* (באכילה, אבל נגיעה שרי; וחולין אף לאכול, והכי אמר בחגיגה (יח,ב) והוא הדין נמי דלרבנן אין שני עושה שלישי בחולין; והאי דלא חשיב להו - לפי שלא נתפרשו שמותן, ו'רבי מאיר ומחלוקתו' קאמר);

רבי יוסי - הא דאמרן: דאם איתיה (דשלישי מן התורה)- לייתיה לרביעי בתרומה (מקל וחומר מטבול יום, כדאייתי לשלישי לעיל משני בחולין) וחמישי בקודש (מרביעי בתרומה מקל וחומר ממחוסר כיפורים, כדאייתי לרביעי לעיל משלישי בתרומה);

רבי יהושע - דתנן [טהרות פ"ב מ"ב]: '*רבי אליעזר אומר: האוכל* (חצי פרס) *אוכל ראשון -* (נעשה גופו) *ראשון* (לטומאה מדרבנן)*,* (והאוכל אוכל) *שני -* (נעשה גופו) *שני,* (והאוכל אוכל) *שלישי -* (נעשה גופו) *שלישי* (ובשחיטת חולין מפרש טעמא שעושה את האוכל חמור כמאכל ב'השוחט' (חולין לד,א))*;*

*רבי יהושע אומר: האוכל אוכל ראשון ואוכל שני - שני* (מאכל ראשון לא עביד ליה ראשון אלא שני, שאין האוכל חמור כמאכל, אבל מאכל שני עושה אותו שני; והתם מפרש: טעמא מצינו שהשני עושה שני על ידי משקין)*,* (האוכל אוכל) *שלישי -* (נעשה גופו) *שני בקודש* (שאם יגע בקדש יטמאנו לפסול עוד אחד והתם מפרש טעמא וכל הנך טומאות מדרבנן נינהו)*, ואין שני בתרומה;*

(באיזו חולין אמרו שהאוכל שלישי שלהן נעשה שני לקדש? -) *בחולין שנעשו על טהרת תרומה* (שבעליהם כהן, ורגיל בתרומה, וקיבל עליו לאכול חולין שלו בטהרת תרומה כדי שיהא רגיל לתרומותיו בטהרה הזקוקה להן; הילכך משכחת בהו שלישי, דבחולין אחרים לא משכחת שלישי)'.

'*על טהרת התרומה*' – אִ ין (הכי גרסינן: 'על טהרת תרומה - אין, חולין גרידי לא), (ומאן דגריס) '*על טהרת הקודש*' - לא (הכי מפרש לה: על טהרת הקדש לא דהוו להו חולין גרידי: שהמתפיס חולין לטהרת הקדש - בטלה דעתו, ואין בדבריו כלום!)

- אלמא קסבר 'אין שני עושה שלישי בחולין'.

רבי אלעזר - דתניא: '*רבי אלעזר אומר: שלשתן שוין* (הנך דמפרש להו)*: הראשון שבקודש ושבחולין ושבתרומה* (ראשון של חולין וראשון של תרומה וראשון של קודש) *מטמא שנים ופוסל אחד בקודש* (דהיינו רביעי)*, מטמא אחד ופוסל אחד בתרומה* (דהוה ליה שלישי) *ופוסל אחד בחולין* (דהוה ליה שני; ותנא דפליג עליה סבר ראשון של חולין לא אזיל בקדש עד רביעי, שאין קדש בא לידי רביעי אלא אם כן היה ראשון של קודש; ומיהו שמעינן מינה דאין שלישי בחולין).

רבי אליעזר - דתנן: (רישא דמתניתין במסכת חלה (פ"ב מ"ז) הכי: שיעור חלה: אחד מכ"ד. נטמאה עיסתה שוגגת או אנוסה - אחד ממ"ח; נטמאת במזיד - אחד מכ"ד, שלא יהא חוטא נשכר;)

*רבי אליעזר אומר:* (היכא דנטמאת מזידה - תָלוּש אחרת בטהרה,) *חלה ניטלת מן הטהורה על הטמאה* (ותטול מן הטהורה על הטמאה, משום דמצוה לתרום מן המוקף)*; כיצד* (כיצד תעשה שיהא 'מן המוקף' וטהורה)*? - שתי עיסות אחת טהורה ואחת טמאה נוטל כדי חלה* (נוטלת כדי חלת הטמאה) *מעיסה* (הטהורה) *שלא הורמה חלתה* (דאי הורמה חלתה דטהורה תו לא מצי לאפרושי מן הפטור על החיוב ולא חייל עליה תו שם חלה)*, ונותן פחות מכביצה באמצע כדי ליטול מן המוקף;*

('מוקף' - לשון מחובר ומקורב, כמו 'אין מקיפין שתי חביות' במסכת ביצה (פ"ד מ"ה; דף לב,ב); ומקרא נפקא לן: 'והרמותם ממנו' [במדבר יח,כו] - מן המוקף לו, בספרי;

הילכך צריכה הקיף החלה אצל העיסה קודם שתקרא לה שם; והכי מקיפה לה: נותנת בעריבה לצד אחד ונותנת מן העיסה הטהורה\* פחות מכביצה בין החלה הטהורה ובין העיסה הטמאה, והאמצעית נוגעת בשתיהן ומצרפתן, וקורא שם על החלה, ומסלקת עם קריאת השם. ופחות מכביצה אינו מטמא את החלה, ואף על פי שהוא עצמו מקבל טומאה, כדתניא בתורת כהנים [ספרא שמיני פרשתא ז פרק ט]: '*מכל האוכל אשר יאכל'* [ויקרא יא,לד] *- מלמד שהוא מיטמא בכל שהוא; יכול יטַמּא לאחרים בכל שהוא? - תלמוד לומר 'אשר יאכל'*, ודרשינן ליה בפרק בתרא דיומא (פ,א): אוכל הנאכל בבת אחת, ושיערו חכמים: אין בית הבליעה מחזיק יותר מביצת תרנגולת.)

(\*הגהות הב"ח אות א בעמוד ב: אי נותנת מן הטמאה כל שכן, דניחא טפי.)

(סוטה ל,ב)

*וחכמים אוסרין* (כדבעינן לפרושי טעמא)', ותניא (בברייתא דאליבא דרבי אליעזר: '*ונותנת אף*) *כביצה* (*באמצע*' ואפילו הכי לא מטמא לה לחלה עד שלא נקרא עליה שם).

סברוה (רבנן, הני דבי מדרשא דבעו למשמע מינה דרבי אליעזר אין שני עושה שלישי בחולין): אידי (הך ברייתא נמי אליבא דרבי אליעזר דשרי כביצה) ואידי (ומתניתין דאמר פחות) - (תרווייהו) בעיסה ראשונה (העיסה הטמאה ראשונה לטומאה היא, ואפילו הכי קאמר רבי אליעזר בברייתא 'כביצה', ואף על גב דמיטמאה אמצעית מחמת ראשונה, והויא לה שניה - לא הדרא ועבדא לה לחלה עד שלא קרא עליה שם - שלישי [לטומאה] ואף על גב דמעיסת חולין הטבולין לחלה הוא), (דכולי עלמא: בין לרבי אליעזר בין לרבנן) וחולין הטבולין לחלה לא כחלה דמו (לאו כחלה דמיא למיהוי עלה תורת תרומה); מאי לאו בהא קמיפלגי (רבי אליעזר ורבנן): דמר (דרבי אליעזר - דשרי) סבר 'אין שני עושה שלישי בחולין' ומר (ורבנן, דאסרי) סבר (סברי) שני עושה שלישי בחולין (ואיטמא לה חלה לפני קריאת השם ואף על גב דחולין הוא, ואשתכח דספינן לכהן חלה טמאה בחזקת שהיא טהורה)! (ותנא דמתניתין, דאמר לרבי אליעזר 'פחות מכביצה' - לאו משום דאית ליה שני עושה שלישי, אלא משום דכמה דאפשר למעוטי טומאה דאמצעית ממעטינן, דאסור לגרום טומאה לחולין, אלא משום תקנת תרומה - הוא דשרי, והא אפשר בהכי [פחות מכביצה]; אי נמי משום דילמא לא מיזדהר בה, שלא תגע חלה באמצעית זו אחר קריאת השם; וחכמים אוסרין, דילמא אתי למיעבד כביצה, ומטמא אמצעית והדרא ומטמיא לחלה.)

אמר רב מרי בריה דרב כהנא: (לא!) דכולי עלמא (ואפילו לרבנן) אין שני עושה שלישי בחולין, והכא (והאי דקאסרי רבנן) - (משום) בחולין הטבולין לחלה קמיפלגי: מר [רבנן] סבר (דקסברי חולין הטבולין לחלה) כחלה דמו (ומיפסלי משום שם שלישי), ומר סבר לא כחלה דמו.

ואיבעית אימא: דכולי עלמא חולין הטבולין לחלה לא כחלה דמו (ודכולי עלמא) ואין שני עושה שלישי בחולין, והכא במותר לגרום טומאה לחולין שבארץ ישראל קמיפלגי: מר (רבי אליעזר) סבר: מותר לגרום טומאה לחולין (לאמצעית, כדי לתקן חלה בטהרה) שבארץ ישראל, ומר סבר (טעמא דרבנן דאסרי - משום אמצעית הוא דמיטמא מחמת העיסה שהיא ראשונה וקסברי) אסור לגרום טומאה לחולין שבארץ ישראל (משום תקנת תרומה); (ותנא דמתניתין ותנא דברייתא - אליבא דרבי אליעזר נמי בהא פליגי, דתנא דמתניתין סבר: אף על גב דמותר לגרום לה טומאה, מיהו כל כמה דאפשר למעוטי - לא מפשינן להו לגרום להן טומאה בחנם, והא אפשר בהכי; הלכך כביצה לא, דחשיב; ותנא דברייתא סבר: כיון דמותר לגרום - לא שנא שיעורא רבא ולא שנא שיעורא זוטרא, דאפילו בכדי ביצה נמי מותר לגרום; אי נמי תנא דמתניתין סבר: דילמא נגע חלה באמצעית אחר קריאת השם, ותנא ברא לא חייש).

בו ביום דרש רבי עקיבא [(במדבר לה,ה) ומדותם מחוץ לעיר את פאת קדמה אלפים באמה [ואת פאת נגב אלפים באמה ואת פאת ים אלפים באמה ואת פאת צפון אלפים באמה והעיר בתוך זה יהיה להם מגרשי הערים]' ומקרא אחר אמר (במדבר לה,ד) [ומגרשי הערים אשר תתנו ללוים] מקיר העיר וחוצה אלף אמה סביב; אי אפשר לומר 'אלף אמה' שכבר נאמר 'אלפים אמה' ואי אפשר לומר 'אלפים אמה' שכבר נאמר 'אלף אמה'!? הא כיצד? אלף אמה מגרש, ואלפים אמה תחום השבת.

רבי אליעזר בנו של רבי יוסי הגלילי אומר: אלף אמה מגרש ואלפים אמה שדות וכרמים]:

במאי קא מיפלגי (רבי עקיבא ורבי אליעזר בנו של רבי יוסי הגלילי)?

מר סבר תחומין דאורייתא ומר סבר דרבנן.

תנו רבנן: '*בו ביום דרש רבי עקיבא: בשעה שעלו ישראל מן הים נתנו עיניהם לומר שירה, וכיצד אמרו שירה? כגדול המקרא את הלל* (מקרהו לציבור להוציאן ידי חובתן) *והן עונין אחריו ראשי פרקים* ('הללויה' שהוא ראש הפרשה על כל דבר שהוא אומר - עונין אחריו 'הללויה', דתנן במסכת סוכה (פ"ג מ"י; דף לח,א): '*מי שהיה עבד או אשה או קטן - מקרין אותו, הוא עונה אחריהן מה שהם אומרים; ואם היה גדול מקרא אותו - עונה אחריו 'הללויה'*)*; משה אמר* [שמות טו,א: אז ישיר משה ובני ישראל את השירה הזאת לה' ויאמרו לאמר] *אשירה לה'* [כי גאה גאה סוס ורכבו רמה בים]*, והן אומרים "אשירה לה'", משה אמר "כי גאה גאה" והן אומרים "אשירה לה'"!*

*רבי אליעזר בנו של רבי יוסי הגלילי אומר: כקטן המקרא את הלל והן עונין אחריו כל מה שהוא אומר: משה אמר "אשירה לה'" והן אומרים "אשירה לה'"; משה אמר "כי גאה גאה" והן אומרים "כי גאה גאה";*

*רבי נחמיה אומר: כסופר* (מלמד תינוקות והוא תדיר בבית הכנסת) *הפורס על שמע בבית הכנסת* (לעשרה הנועדים. 'פורס' - לשון 'פרוס החג' - לפני החג (שקלים דף ה): מתחיל בברכות שלפני קריאת שמע והן עונין אחריו וקורין כולן יחד; וכך שרתה רוח הקודש על כולם וכוונו יחד את השירה ככתבה) *שהוא פותח תחילה והן עונין אחריו*'.

במאי קמיפלגי?

רבי עקיבא סבר: 'לאמר' - אמילתא קמייתא (שעונין תמיד "אשירה לה'"), ורבי אליעזר בנו של רבי יוסי הגלילי סבר 'לאמר' - אכל מילתא ומילתא, ורבי נחמיה סבר: 'ויאמרו' (אמשה ובני ישראל קאי, ומשמע:) - דאמור כולהו בהדי הדדי; 'לאמר' - דפתח משה ברישא (הכי קאמר: ויאמרו כולם אחר שנרשו לאמר דהיינו אחר שפתח חכם).

תנו רבנן[תוספתא מסכת סוטה פרק ו (ליברמן)]: '*דרש רבי יוסי הגלילי: בשעה שעלו ישראל מן הים נתנו עיניהם לומר שירה; וכיצד אמרו שירה? עולל מוטל על ברכי אמו ותינוק יונק משדי אמו* (עולל גדול מיונק, כדכתיב (שמואל א טו,ג) 'מעולל ועד יונק' ודרך המקרא לומר כן, כלומר: כלה הכל, מן החשוב עד הגרוע, כמו 'משור ועד שה' (שם))*: כיון שראו את השכינה - עולל הגביה צוארו ותינוק שמט דד מפיו, ואמרו "זה אלי ואנוהו", שנאמר* (תהלים ח,ג) מפי עוללים ויונקים יסדת עוז [למען צורריך להשבית אויב ומתנקם]*;*

*היה רבי מאיר אומר: מנין שאפילו עוברים שבמעי אמן אמרו שירה?*

*שנאמר*

(סוטה לא,א)

(תהלים סח,כז) *במקהלות* (כשנקהלו על הים) *ברכו אלהים ה' ממקור ישראל* (אף אותם שבמקור)'.

<והא לא חזו?

אמר רבי תנחום: כרס נעשה להן כאספקלריא המאירה וראו>.

בו ביום דרש רבי יהושע בן הורקנוס שלא עבד איוב [את הקב"ה אלא מאהבה, שנאמר (איוב יג,טו): הן יקטלני לו[[2]](#footnote-2) אייחל [אך דרכי אל פניו אוכיח]; ועדיין הדבר שקול: לו אני מצפה או איני מצפה - ת"ל [איוב כז,ה חלילה לי אם אצדיק אתכם] עד אגוע לא אסיר תומתי ממני: מלמד שמאהבה עשה. אמר רבי יהושע: מי יגלה עפר מעיניך רבן יוחנן בן זכאי, שהיית דורש כל ימיך שלא עבד איוב את המקום אלא מיראה, שנאמר (איוב א,א) איש [היה בארץ עוץ, איוב שמו; והיה האיש ההוא] תם וישר וירא אלהים (ולא אוהב אלהים) וסר מרע; - והלא יהושע תלמיד תלמידך למד שמאהבה עשה]:

וליחזי האי 'לא' אי בלמ"ד אל"ף כתיב - לא הוא, אי בלמ"ד וי"ו כתיב 'לו' הטא (ואמאי אמר 'הדבר עדיין שקול')?!

וכל היכא דכתיב בלמ"ד אל"ף - לא הוא? אלא מעתה (ישעיהו סג,ט) בכל צרתם לא צר [ומלאך פניו הושיעם באהבתו ובחמלתו הוא גאלם וינטלם וינשאם כל ימי עולם] דכתיב בלמ"ד אל"ף - הכי נמי דלא הוא (והכי קאמר קרא: אינו חושש לצרתם, ולא צר בה)? וכי תימא הכי נמי - והכתיב 'ומלאך פניו הושיעם'? אלא <לאו> משמע הכי ומשמע הכי.

תניא: '*רבי מאיר אומר: נאמר 'ירא אלהים' באיוב* (איוב א,א)*, ונאמר 'ירא אלהים' באברהם* (כי ירא אלהים אתה [(בראשית כב,יב: ויאמר: אל תשלח ידך אל הנער ואל תעש לו מאומה, כי עתה ידעתי כי ירא אלהים אתה, ולא חשכת את בנך את יחידך ממני])*; מה ירא אלהים האמור באברהם מאהבה - אף ירא אלהים האמור באיוב מאהבה*'.

ואברהם גופיה מנלן?

דכתיב [ישעיהו מא,ח: ואתה ישראל עבדי יעקב אשר בחרתיך] זרע אברהם אוהבי.

מאי איכא בין עושה מאהבה לעושה מיראה?

איכא הא, דתניא: '*רבי שמעון בן אלעזר אומר: גדול העושה מאהבה יותר מן העושה מיראה, שזה תלוי* (זכותו לדורותיו להגין עליהם) *לאלף דור וזה תלוי לאלפים דור*': הכא כתיב [שמות כ,ה: ועשה חסד] לאלפים לאהבי ולשומרי מצותי, והתם כתיב (דברים ז,ט) [וידעת כי ה' אלקיך הוא האלקים האל הנאמן שמר הברית והחסד לאהביו] ולשומרי מצותיו לאלף דור.

התם נמי כתיב 'לאוהביו ולשומרי מצותיו לאלף דור'?

האי לדסמיך ליה והאי לדסמיך ליה ('לאלפים לאוהבי' סמך אוהביו לאלפים ואידך קרא סמך 'לאלף דור' אל 'לשומרי מצותיו' דהיינו מיראה.

ואין אלו דומין לפרוש מאהבה לפרוש מיראה (לעיל כב,ב): דהנהו מאהבת שכר ומיראת פורענות: הקללות והעונשין; והכא - מאהבת המקום ומיראתו, שמוראו גדול ומוטל על הבריות).

הנהו תרי תלמידי דהוו יתבי קמיה דרבא; חד אמר ליה אקריון בחלמאי (תהלים לא,כ) מה רב טובך אשר צפנת ליראיך [פעלת לחסים בך נגד בני אדם], וחד אמר ליה אקריון בחלמאי (תהלים ה,יב) וישמחו כל חוסי בך לעולם ירננו ויעלצו בך אוהבי שמך'.

אמר להו: תרוייכו רבנן צדיקי גמורי אתון: מר מאהבה ומר מיראה.

הדרן עלך כשם שהמים

1. קרי 'לו' כתיב 'לא' [↑](#footnote-ref-1)
2. קרי 'לו' כתיב 'לא' [↑](#footnote-ref-2)